als_Latn dik_Latn sag_Latn
Privati merr kredi për të larë borxhet, bankat shtrëngojnë kushtet (Burimi: Gazeta Shqip, gazeta-shqip.com )
Tremujori II
Raporti i fundit i BSH-së: Situata nuk pritet të përmirësohet
Përfundimisht, biznesi është zhytur në krizë, tashmë dhe identiteti. Atë pak kredi që merr nga bankat e shfrytëzon për të likuiduar mallin dhe rrogat e punonjësve, sikurse për të shlyer detyrimet ndaj partnerëve.
Rezultatet e vrojtimit të aktivitetit kreditues tregojnë se standardet e kredisë dhënë bizneseve kanë vijuar të shtrëngohen gjatë tremujorit të dytë të vitit 2012, ndërkohë që standardet e kredisë dhënë individëve kanë mbetur të pandryshuara.
Bizneset, standardet janë shtrënguar kryesisht për kredinë dhënë ndërmarrjeve të vogla e të mesme dhe, sipas qëllimit të përdorimit, kryesisht për kredinë e dhënë për financimin e investimeve. Bankat kanë mbajtur pothuaj të pandryshuara standardet e kredisë për ndërmarrjet e mëdha dhe për kredinë e dhënë për financimin e kapitalit qarkullues.
Sipas Bankës së Shqipërisë, faktorët kryesorë që kontribuuan në shtrëngimin e standardeve të kredisë për biznese janë problemet specifike të sektorit ku operon biznesi, situata e kredive me probleme dhe situata e përgjithshme makroekonomike.
Standardet e kredisë dhënë bizneseve janë shtrënguar lehtësisht në tremujorin e dytë të vitit 2012. Balanca neto e përgjigjeve të bankave që janë shprehur për shtrëngim të standardeve shënoi vlerën 6.2 për qind.
Standardet e kredidhënies u shtrënguan lehtësisht për ndërmarrjet e vogla dhe të mesme, por bankat u shprehën se nuk i kanë shtrënguar standardet e kredidhënies për ndërmarrjet e mëdha. Nga ana tjetër, përqindja neto e standardeve për kredinë dhënë ndërmarrjeve të mëdha shënoi vlerën 0%, duke shënuar një përmirësim me 6.2 pikë përqindje në krahasim me tremujorin e parë të vitit 2012. Sipas qëllimit të përdorimit të kredisë, standardet janë shtrënguar më tepër për kredinë e dhënë për qëllime investimi në krahasim me atë për kapital qarkullues. Përqindja neto e bankave që kanë raportuar shtrëngim të standardeve për kredinë për qëllime investimi u rrit me 15 pikë përqindje në tremujorin e dytë të vitit 2012.
Balanca neto e kredisë së kërkuar për kapital qarkullues shënoi 7.9 për qind në tremujorin e dytë të vitit 2012, nga -3.7 për qind që ishte në tremujorin e parë të këtij viti. Balanca neto e kërkesës së kredisë për qëllime investimi vijon të mbetet negative, por është përmirësuar me 13 pikë përqindje nga tremujori i parë i vitit 2012.
Balanca neto e kredisë së kërkuar për kapital qarkullues shënoi 7.9% në tremujorin e dytë 2012
Balanca neto e përgjigjeve të bankave që janë shprehur për shtrëngim të standardeve ishte 6.2%
18.07.2012
Burimi: Gazeta Shqip
als_Latn fin_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn